cyanic-selkie/wikianc huggingface dataset:
లారీ పేజ్
పురస్కారాలు, గుర్తింపు
2003లో "కొత్త వ్యాపారాల సృష్టికి వ్యాపార సామర్థ్య స్ఫూర్తిని, వేగాన్ని కలిగించినందుకు......" బ్రిన్, పేజ్ ఇద్దరూ IE బిజినెస్ స్కూల్ నుంచి గౌరవ MBA అందుకున్నారు, 2004లో వారు మార్కోని ఫౌండేషన్ బహుమతి అందుకున్నారు. ఇది "ఇంజినీరింగ్‌లో అత్యున్నత పురస్కారం". అంతేకాక వారు కొలంబియా విశ్వవిద్యాలయంలో మార్కోని ఫౌండేషన్ ఫెల్లోస్ గా ఎన్నికయ్యారు. "వారి ఎన్నిక ప్రకటన సందర్భంగా, ఫౌండేషన్ అధ్యక్షులు జాన్ జే ఐస్లీన్ ఈనాటి సమాచార పునఃసంపాదన యొక్క మార్గాన్ని సమూలంగా మార్చివేసిన వారి నవకల్పనకు వారిద్దరిని అభినందించారు." "ఎంపికైన 32 మంది ప్రపంచ అత్యంత ప్రభావశీల సమాచార ప్రసార సాంకేతిక పరిజ్ఞాన వైతాళికుల" సరసన వారు చేరారు. 2004లో నేషనల్ అకాడమి ఆఫ్ ఇంజనీరింగ్ కు ఎన్నికయ్యాడు. 2005లో, బ్రిన్, పేజ్ ఇద్దరూ అమెరికన్ అకాడెమి అఫ్ ఆర్ట్స్ అండ్ సైన్సస్ కు ఫెల్లోస్ గా ఎన్నికయ్యారు. 2002లో వరల్డ్ ఎకనామిక్ ఫోరం పేజ్ ను గ్లోబల్ లీడర్ ఫర్ టుమారో గానూ 2004లో ఎక్స్‌ ప్రైజ్ పేజ్ ను తమ పాలక మండలి ట్రస్టీగా ఎన్నుకున్నారు.
అత్యుత్తమ 100 వెబ్‌సైట్లు, సెర్చ్ ఇంజిన్ (1998)లలో గూగుల్ ఒకటిగా నిలిచిందని పిసి మాగజిన్ ప్రశంసించింది. అంతేకాక 1999లో వెబ్ అప్లికేషన్ డెవలప్‌మెంట్‌లో నవకల్పనకు టెక్నికల్ ఎక్స్‌లెన్స్ అవార్డును గూగుల్ కు ప్రధానం చేసింది. 2000లో గూగుల్ సంస్థ వెబ్బీ అవార్డును అందుకుంది. ఇది సాంకేతిక ఘనతకు ప్రదానం చేసే ఒక పీపుల్స్ వాయిస్ అవార్డు. అలాగే 2001లో ఔట్‌స్టాండింగ్ సెర్చ్ సర్వీస్, బెస్ట్ ఇమేజ్ సెర్చ్ ఇంజిన్, బెస్ట్ డిజైన్, మోస్ట్ వెబ్‌మాస్టర్ ఫ్రెండ్లీ సెర్చ్ ఇంజిన్, బెస్ట్ సెర్చ్ ఫీచర్ అవార్డులను సెర్చ్ ఇంజిన్ వాచ్ అవార్డుల ప్రదానోత్సవ కార్యక్రమం సందర్భంగా అందజేశారు."
2004లో ఏబిసి వరల్డ్ న్యూస్ టునైట్ పేజ్, బ్రిన్ ఇద్దర్ని "పెర్సంస్ ఆఫ్ ది వీక్"గా ఎన్నుకుంది. 2009లో మిచిగన్ విశ్వవిద్యాలయం నుంచి పట్టభద్రుల ప్రారంభ ఉత్సవాలలో పేజ్ గౌరవ డాక్టరేట్ పొందాడు.
2009లో, ఫోర్బ్స్ వారి ప్రపంచ బిలియనర్ల జాబితాలో పేజ్ 26వ స్థానంలో నిలిచి అమెరికాలో 11వ అత్యంత సంపన్నుడుగా నిలిచాడు.
బాహ్య లింకులు
వర్గం:అమెరికన్ బిలియనీర్లు వర్గం:అమెరికాకు చెందిన కంప్యూటర్ వ్యాపారవేత్తలు వర్గం:అమెరికన్ కంప్యూటర్ శాస్త్రవేత్తలు వర్గం:అమెరికన్ యూదులు వర్గం:సాఫ్ట్‌వేర్ లో వ్యాపారవేత్తలు వర్గం:గూగుల్ ఉద్యోగులు వర్గం:యునైటెడ్ స్టేట్స్ నేషనల్ అకాడమీ అఫ్ ఇంజనీరింగ్ అందు సభ్యలు వర్గం:అమెరికా వ్యక్తులు వర్గం:సిలికాన్ వ్యాలి ప్రజలు వర్గం:స్టాన్‌ఫోర్డ్ విశ్వవిద్యాలయ పూర్వ విద్యార్థులు వర్గం:యూనివర్శిటీ ఆఫ్ మిచిగన్ పూర్వ విద్యార్థులు వర్గం:1973 జననాలు వర్గం:జీవిస్తున్న ప్రజలు
శాలువా
శాలువా చలి బారి నుంచి రక్షించడానికి భారతదేశంలో వాడే ఒక వస్త్ర విశేషం. చలి బారి నుంచి రక్షించడమే వీటి ప్రథమ కర్తవ్యం. ఒక్క భారతదేశంలోనే కాక ప్రపంచవ్యాప్తంగా శాలువా అనేక సంప్రదాయాలకు సంకేతం. ప్రార్థనలు, పండగల సంధర్భాల్లో జ్యూయిష్ ప్రజలు తలిత్ అని పిలిచే శాలువాను ధరిస్తారు. జర్మనీ, లాటిన్ అమెరికా దేశాల్లో ఇప్పటికీ జానపద దుస్తుల్లో భాగంగా దీన్ని ధరిస్తారు. ఐరోపా మహిళలకు ఇది ఒక ఫ్యాషన్ వస్త్రం లాంటిది.
భారతదేశంలో కాశ్మీర్ శాలువాలకు పెట్టింది పేరు. ఈ శాలువాలను తయారు చేయడానికి వాడే ఊలు సాదా ఊలు, పష్మీనా ఊలు, షాతూష్ ఊలు అని మూడు రకాలు. అన్నింటిలోకి పష్మీనాతో అల్లినవి అత్యంత మృదువైనవి, ఖరీదైనవీ. దీని తరువాతది షాతూష్. పష్మీనాను టిబెటన్ భాషలో కష్మీరీ అని పిలుస్తారు. పషమ్ అంటే లోపలి భాగం అని అర్థం. 12 వేల నుంచి 14 వేల అడుగుల ఎత్తున ఉన్న హిమాలయపర్వత సానువుల్లో మాత్రమే పెరిగే కాప్రా హిర్కస్ పొట్ట భాగం నుంచి తీసిన దాన్నే కష్మీరీ లేదా పష్మీనా ఊలు అంటారు. ఈ మేకల ఊలులో అధికంగా ఉండే ప్రోటీన్ల కారణంగా అది మంచి మెరుపుతో మృదువుగా ఉంటుంది. ప్రపంచంలోకెల్లా ఉత్తమమైందిగా పేరొందిన ఈ ఊలు కేవలం కాశ్మీర్, టిబెట్ లో మాత్రమే లభ్యమౌతుంది. సుమారు రెండు వందల సంవత్సరాలక్రితమే యూరోపియన్లకు ఈ పష్మీనా శాలువల ఘనత తెలిసింది. అయితే కష్మీరీకి, కాశ్మీర్ కి పలకడంలో పెద్ద తేడా లేకపోవడం వల్ల దీన్నే వాళ్ళు కాశ్మీరీ షాల్ గా పిలుస్తుంటారు.
ఉంగరంలోకి దూరిపోయేంత మృదువుగా ఉండే ఈ శాలువాలు, ఉలెన్ కోటుకన్నా ఎక్కువ వెచ్చదనాన్ని ఇస్తాయని తెలుసుకుని ఆశ్చర్యపోయారు. ఎందుకంటే హిమాలయాల్లో సంచరించే ఈ మేకల నుంచి తీసిన ఊలు పోగులు వాటిల్లోని అధిక ప్రోటీన్ల కారణంగా చలిని బాగా తట్టుకోగల సామర్థ్యాన్ని కలిగి ఉంటాయి. మనిషి వెంట్రుక మందం 75 మైక్రాన్ల మందం ఉంటే వీటి మందం 12-14 మైక్రాన్లకు మించదు. అయినప్పటికీ వెచ్చదనం మాత్రం చాలా ఎక్కువ. దాంతో పష్మీనా ఊలుతో పైస్లీ లోనూ శాలువాలు తయారు చేయడం ప్రారంభించారు. కానీ అవి కాశ్మీరీ మహిళల పనితనానికి సాటిరావు. ఎంతగొప్ప యంత్రాల మీద చేసినా ఒక్కో పోగును వేరు చేసి అల్లే వారి నైపుణ్యం ముందు తీసికట్టవుతున్నాయి.
19వ శతాబ్దంలో పాశ్చాత్య దేశాలలో ఖరీదైన ఫ్యాషన్ గా రాజ్యమేలాయి. దాంతో అప్పటి మొఘల్ చక్రవర్తులు, బ్రిటిష్, డచ్, ఫ్రెంచ్ వ్యాపారులకు వీటిని బహుమతులుగా ఇచ్చేవారు. శాలువాల్లో ఒకే రంగు దారంతో అల్లినవీ రంగు రంగుల దారాలతో అల్లినవీ, ఎంబ్రాయిడరీతో చేసినవీ ఇలా మూడు రకాలుగా ఉంటాయి. ఎంబ్రాయిడరీ శాలువాలు ఎక్కువగా చైనాలో తయారవుతాయి. వీటినే చైనా క్రేప్ శాలువాలు అని కూడా అంటారు. కుచ్చెళ్ళు ఉన్న పట్టు శాలువాలు కూడా ఎక్కువగా చైనాలోనే తయారవుతాయి.
మూలాలు
వర్గం:దుస్తులు
మహమ్మద్ షానవాజ్ ఆలం
మహమ్మద్ షానవాజ్ ఆలం (జననం 10 సెప్టెంబర్ 1982) బీహార్‌ రాష్ట్రానికి చెందిన రాజకీయ నాయకుడు. ఆయన జోకిహాట్ నియోజకవర్గం నుండి ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో విపత్తు నిర్వహణ శాఖ మంత్రిగా పని చేస్తున్నాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
అడవిదేవులపల్లి మండలం
అడవిదేవులపల్లి మండలం, తెలంగాణ రాష్ట్రం, నల్గొండ జిల్లాకు చెందిన ఒక మండలం. ఇది సమీప పట్టణమైన మిర్యాలగూడ నుండి 38 కి. మీ. దూరంలోనూ ఉంది. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. ఇందులో 6 గ్రామాలున్నాయి. దానికి ముందు దీని మండల కేంద్రం ఇదే జిల్లాలో ఉండేది. ప్రస్తుతం ఈ మండలం మిర్యాలగూడ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. మండల కేంద్రం అడవిదేవులపల్లి.
2016 న ఏర్పడిన కొత్త మండలం
లోగడ అడవిదేవులపల్లి  గ్రామం మిర్యాలగూడ రెవెన్యూ డివిజను పరిధిలోని దామరచర్ల మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా అడవిదేవుపల్లి గ్రామాన్ని నూతన మండల కేంద్రంగా, తిరిగి మిర్యాలగూడ రెవెన్యూ డివిజను పరిధి క్రింద 1+5 (ఆరు) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.
గణాంకాలు
2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 126 చ.కి.మీ. కాగా, జనాభా 17,249. జనాభాలో పురుషులు 8,827 కాగా, స్త్రీల సంఖ్య 8,422. మండలంలో 4,267 గృహాలున్నాయి.
వెలుపలి లంకెలు
వర్గం:2016 లో ఏర్పాటైన తెలంగాణ మండలాలు
మోల్
ప్రస్తావన
ఇంగ్లీషులో "మోల్" అనే మాటకి చాలా అర్థాలు ఉన్నాయి. ఇక్కడ కావలసిన అర్థం శాస్త్రీయ పరిభాషకి సంబంధించిన అర్థం మాత్రమే. రసాయన శాస్త్రంలో "మోల్" అనే భావం చాలా కీలకమైనది. ఈ మాట అర్థం కాక విద్యార్ధులు చాల తికమక పడుతూ ఉంటారు.
బజారుకి వెళ్లి సరుకులు కొన్నప్పుడు కొన్ని కొలమానాలు వాడతాం. డజను అరటి పళ్లు, వంద మామిడి పళ్లు, కుంచం బియ్యం, శేరు పాలు, వీశ వంకాయలు, బుట్టెడు రేగు పళ్లు, ఇలా ఉండేవి పాత రోజుల్లో కొలమానాలు. ఇంట్లో వంట వండేటప్పుడు చేరెడు బియ్యం, చిటికెడు పసుపు, ఇండుపగింజంత ఇంగువ, అంటూ మరొక రకం కొలమానం వాడేవారు. అదే విధంగా రసాయన శాస్త్రంలో అణువులు (atoms), బణువులు (molecules), వగైరా రేణువులు ఎన్ని ఉన్నాయో కొలవడానికి "మోల్" అనే కొలమానం వాడతారు.
డజను అంటే 12 వస్తువులు, జత అంటే 2 వస్తువులు, పుంజీ అంటే 4 వస్తువులు, అయినట్లే మోల్ అంటే 602,000,000,000,000,000,000,000 వస్తువులు లేదా 602 హెక్సిలియను వస్తువులు. ఇది మన ఊహకి అందనంత పెద్ద సంఖ్య. ఉదాహరణకి ఒక మోలు చింతపిక్కలని పోగు పోసి, ఉండలా కడితే ఆ ఉండ మన భూమి అంత పెద్ద గోళం అవుతుంది.
మోల్ ఒక కొలమానం
పై ఉదాహరణని బట్టి తెలిసిందేమిటిట? ఏ ఎండకి ఆ గొడుగు పట్టాలి. మనం రోజువారీ కార్యక్రమాల్లో కిలోలు, లీటర్లు వాడతాం. మందులు కొలిచేటప్పుడు గ్రాములు వాడతాం. బస్సు బరువుని గ్రాములలో చెబితే ఏమి సబబుగా ఉంటుంది? టన్నులలో చెప్పాలి. పూర్వపు రోజులలో, పంటకొచ్చిన ధాన్యాన్ని గిద్దలలో కొలిచేవాళ్లమా? లేదే, గరిసెలలో కొలిచేవాళ్లం. మా ఊరు నుండి ఢిల్లీ ఎంత దూరం అంటే మిల్లీమీటర్లలో చెబుతామా? చెప్పం, కిలోమీటర్లలో చెబుతాం. అదే విధంగా ఒక జాడీలో చారెడు గంధకం గుండ వేసి ఆ గుండలో ఎన్ని అణువులు ఉన్నాయి అని అడిగితే దానికి సమాధానం "ఏ 2 మోలులో ఉంటాయి" అని సమాధానం చెబితే సబబుగా ఉంటుంది. "రెండు మోలుల అణువులు" అని అనకుండా 1,204,000,000,000,000,000,000,000 అణువులు అంటే ఏమి సబబుగా ఉంటుంది? ఇండియా నుండి అమెరికా ఎంత దూరం అంటే 22,000 కిలో మీటర్లు అనకుండా 22,000,000,000 మిల్లీమీటర్లు అన్నట్లు ఉంటుంది.
కనుక, జత అంటే 2, పుంజీ అంటే 4, డజను అంటే 12, మోలు అంటే 602,000,000,000, 000,000,000,000. రసాయన శాస్త్రంలో ఈ కొలమానం తరచు వాడుకలోకి వస్తూ ఉంటుంది కనుక దీనికి ఆచార్య అవగాడ్రో గౌరవార్థం "అవగాడ్రో సంఖ్య" అని పేరు పెట్టేరు.
జాడీలో వేసిన చారెడు గంధకం గుండలో 1,204,000,000,000, 000,000,000,000 అణువులు ఉన్నాయో లేదో లెక్కపెట్టి తేల్చడం ఎలా? దీనికి చిన్న ఉపమానం చెబుతాను. పూర్వం పచారీ కొట్లో కానీ ఇస్తే నాలుగు "పంచదార బల్లిగుడ్లు" ఇచ్చేవారు. ఆ కొట్టుకి వెళ్లి ఒక లక్ష బల్లిగుడ్లు అడిగేమనుకొండి. ఆ కొట్టువాడు ఒకటీ, రెండు, మూడు అనుకుంటూ లక్ష వరకు లెక్కపెడుతూ కూర్చోలేడు కదా. కాని ఆ కొట్టువాడికి తెలుసు: తూకం వేస్తే కిలోకి 3,500 బిళ్లలు తూగుతాయని! కనుక లక్ష బల్లిగుడ్లు 28.57 కిలోలు తూగుతాయి అని లెక్క కట్టి, నిమిషంలో తూకం వేసి లక్ష బల్లిగుడ్లు ఇస్తాడు. ఇదే విధంగా ఒక మోలు గంధకం తూకం వేస్తే ఎంత బరువు ఉంటుందో మనకి ముందుగా తెలిస్తే మన జాడీలో ఉన్న గంధకంలో ఎన్ని అణువులు ఉన్నాయో మనం చెప్పొచ్చు.
ఒక మోలు గంధకం ఎంత తూగుతుంది? ఇది మనకి మూలకాల ఆవర్తన పట్టిక (Periodic Table of Elements) చూస్తే తెలుస్తుంది. ఆవర్తన పట్టికలో, గంధకం గడిలో, S అనే అక్షరం కింద 32.07 అనే సంఖ్య ఉంటుంది, ఒక సారి చూసి నిర్ధారించుకొండి. దాని అర్థం ఏమిటంటే, తూకం వేసి 32.07 గ్రాముల గంధకం తీసుకుంటే అందులో ఖచ్చితంగా ఒక మోలు గంధకం అణువులు (Sulfer atoms) ఉంటాయి. ఇదే పద్ధతిలో ఆవర్తన పట్టికలో ప్రతీ మూలకం యొక్క మోలార్ భారం (molar weight) ఉంటుంది. ఉదాహరణకి కర్బనం (Carbon) మోలార్ భారం 12.01 అని ఉంటుంది. అనగా 12.01 గ్రాముల కర్బనంలో కూడ ఒక మోలు కర్బనం అణువులు ఉంటాయి, అనగా 602,000,000,000,000,000,000,000 కర్బనం అణువులు ఉంటాయి, లేదా కాసింత క్లుప్తంగా, 6.02 x 1023 కర్బనం అణువులు ఉంటాయి, లేదా అవగాడ్రో సంఖ్య అన్ని అణువులు ఉంటాయి.
ఇక్కడ ఒక చిన్న మెలిక ఉంది. కర్బనంలో రకరకాల కర్బనాలు ఉన్నాయి; వీటిల్లో మూడు ముఖ్యమైనవి: C-12, C-13, C-14. C-12 లో 6 ప్రోటానులు, 6 నూట్రానులు ఉంటాయి కనుక దాని అణు భారం 12. C-13 లో 6 ప్రోటానులు, 7 నూట్రానులు ఉంటాయి కనుక దాని అణు భారం 13. C-14 లో 6 ప్రోటానులు, 8 నూట్రానులు ఉంటాయి కనుక దాని అణు భారం 14. వీటి సగటు అణు భారం లెక్క కడితే 12.01 వస్తుంది.
మోలార్ భారం
ఆమ్లజని మోలార్ భారం ఎంత? ఇక్కడ కొంచెం జాగ్రత్తగా ఉండాలి. మనం పీల్చే గాలిలో ఉన్న ఆమ్లజని అణువు (atom) రూపంలో ఉండదు; బణువు (molecule) రూపంలో ఉంటుంది. ఇక్కడ బణువు అంటే రెండు ఆమ్లజని అణువుల జంట, అనగా O2. ఒకొక్క అణువు మోలార్ భారం 16 కనుక ఆమ్లజని బణువు మోలార్ భారం 32 అవుతుంది. కనుక 32 గ్రాముల ఆమ్లజని లో 6.02 x 1023 బణువులు ఉంటాయి లేదా 16 గ్రాముల ఆమ్లజని లో 6.02 x 1023 అణువులు ఉంటాయి. ఈ తేడాని గమనించి తీరాలి.
విద్యార్థులు గమనించవలసిన అతి ముఖ్య విషయం. ఇంగ్లీషులో "మోలార్" అనే మాటకి "మోలిక్యులార్" అనే మాటకి మధ్య అర్థంలో బోలెడు తేడా ఉంది. ఒక అణువు యొక్క భారం అనే భావాన్ని సూచించడానికి "అణు భారం" (atomic mass or atomic weight) అన్న మాట వాడతారు. అదే విధంగా ఒక బణువు యొక్క భారం "బణు భారం" (molecular mass or molecular weight) అన్న మాట వాడతారు. కాని ఈ "బణు భారం" అనే పదబంధం పాతబడిపోయింది. దీని స్థానంలో "సాపేక్ష బణు భారం (relative molecular mass) అనే పదబంధం వాడుతున్నారు. ఇక్కడ "సాపేక్ష" అన్నాము కనుక మన బణువు ఒక ప్రామాణిక బణువుతో (సాధారణంగా కర్బనం-12 బణువుతో) పోల్చి చూసినప్పుడు ఎంత బరువుందో చెబుతుంది. కాని "మోలార్ అన్నప్పుడు "ఒక మోలుతో పోల్చి చూసినప్పుడు" అని అర్థం. ఈ సూక్ష్మం అర్థం అవటానికి కాసింత పరిశ్రమ అవసరం.
టూకీగా -
సరి కొత్త నిర్వచనం
General Conference on Weights and Measures (CGPM) వారి 26 వ సమావేశంలో మోల్ ని పకడ్బందీగా నిర్వచించడానికి ప్రయత్నించేరు. ఈ నిర్వచనం ప్రకారం, ఒక మోలు పదార్థం (ఏదయినా సరే) లో సరిగ్గా 6.02 140 76 x 1023 ఆ పదార్థపు ప్రాథమిక రేణువులు (elementary particles) ఉంటాయి. ఈ కొత్త నిర్వచనం 20 మే 2019 నుండి అమలులోకి వస్తుంది. ఇటుపైన మోల్ అనే భావం వ్యక్తపరచడానికి "భారం" అనే ఉహనం మీద ఆధారపడనక్కర లేదు.
రసాయన పరిశ్రమలో
రసాయన పరిశ్రమలో మోల్ అనే భావం ఎలా ఉపయోగపడుతుందో సోదాహరణంగా చూద్దాం. టైటేనియమ్ (Titanium) అనే లోహం తయారీ కి ఈ దిగువ చూపిన రసాయన అభిక్రియ (chemical reaction) తరచు వాడుతూ  ఉంటారు.
2 Mg(l) + TiCl4(g) → 2 MgCl2(l) + Ti(s), [Temp  = 800–850 °C]
ఈ రసాయన సమీకరణంల్లో ఎడమ పక్కన ఉన్న ముడి పదార్థాలు ఆయా కొలతలతో వాడితే కుడి పక్కన చూపిన లబ్ది పదార్థాలు వస్తాయి. ఎడమ పక్కన ఉన్న 2 Mg (l) అంటే  ద్రవ రూపంలో ఉన్న 2 మోలుల మెగ్నీసియం. కుండలీకరణలలో ఉన్న l అనే అక్షరం liquid అని చెబుతొంది. తరువాత TiCl4 (g) అంటే ఒక మోలు వాయు రూపంలో ఉన్న టైటేనియమ్ టెట్రా క్లోరైడ్ (టూకీగా, టికిల్ అంటారు). మెగ్నీసియం క్లోరిన్ తో కలిసి ఉండడానికి ఎక్కువ ఇష్టపడుతుంది కనుక పైన చూపిన రసాయన సంయోగం జరుగుతుంది. తరువాత కుడి వైపు ద్రవ రూపంలో ఉన్న మెగ్నీసియం క్లోరైడ్, ఘన రూపంలో టైటేనియమ్ వస్తాయి.
ఈ ప్రక్రియ జరగడానికి ముడి పదార్థాలని బిగుతుగా మూతి ఉన్న ఒక తొట్టెలో పెట్టి దానిని 800-850 డిగ్రీల సెల్సియస్ వరకు వేడి చెయ్యాలి. అప్పుడు తొట్టెలో అట్టడుగుకి బరువుగా ఉన్న టైటేనియమ్ లోహం మడ్డిలా దిగిపోతుంది. ఆ మడ్డి మీద తేలుతూ ద్రవ రూపంలో మెగ్నీసియం క్లోరైడ్, దాని  పైన తేలుతూ ద్రవ రూపంలో ఉన్న మెగ్నీసియం, ఆ పైన తేలుతూ వాయు రూపంలో టికిల్, విడివిడిగా స్తరాల  (layers) మాదిరి ఉంటాయి. అభిక్రియ ఉపలబ్ధులు కిందకి దిగిపోతూ ఉంటాయి కనుక పైన తేలుతున్న మెగ్నీసియం కి ఆ పైన ఉన్న ట్రికిల్ కి మధ్య అంతరాయం లేకుండా అభిక్రియ జరుగుతూనే ఉంటుంది.
ఇప్పుడు కార్ఖానాలో ఉన్న అధినేత 200 కిలోల టికిల్, 25 కిలోల మెగ్నీసియం తొట్టెలో వేసి టైటేనియమ్ తయారు చెయ్యమని ఆనతి జారీ చేసేడనుకుందాం. అప్పుడు ఎంత టైటేనియమ్ తయారవుతుంది? ఈ లెక్క చెయ్యడానికి 200 కిలోలని, 25 కిలోలని మోలులలోకి మార్చాలి. ఒక టికిల్ బణువులో (TiCl4) ఒక అణువు టైటేనియమ్, నాలుగు క్లోరిన్ అణువులు ఉన్నాయి కనుక టికిల్ “అణుభారం” ఎంతో ఆవర్తన పట్టికని చూసి లెక్క కట్టవచ్చు. (ఈ లెక్క పాఠకులు ప్రయత్నించి చెయ్యవచ్చు!). అప్పుడు
25 కిలో ల మెగ్నీసియం = 1029 మోలులు మెగ్నీసియం అవుతుంది.
కానీ సమీకరణం ఏమిటి చెబుతున్నది? ఒక పాలు టికిల్ కి రెండు పాళ్ళు మెగ్నీసియం ఉండాలంటోంది; కానీ కర్మాగారం యజమాని మంజూరు చేసిన ముడిసరుకులో టికిల్, మెగ్నీసియం దరిదాపు సమ పాళ్లల్లో ఉన్నాయి. కనుక టికిల్ లో ఉన్న టైటేనియమ్ అంతా టైటేనియం లోహంగా మారటం లేదు. మనకి ఉరమరగా 515 మోలుల టైటేనియం మాత్రమే వస్తోంది. (ఈ లెక్క కూడా పాఠకులు జాగ్రత్తగా చేసి చూడగలరు!) ఈ  రకంగా లెక్క వేసి ముడి పదార్థాలు ఎంతెంత వాడాలో చూసుకుంటే రసాయన చర్య సమర్ధవంతంగా సాగుతుంది.
మూలాలు
వర్గం:రసాయన శాస్త్రము
భైరవి వెంకట నరసింహ స్వామి
భైరవి వెంకట నరసింహ స్వామి ( జననం: డిసెంబర్ 16, 1964 ) తెలంగాణకు చెందిన కథా రచయిత.
జననం
ఈయన 1964, డిసెంబర్ 16 న కరీంనగర్ జిల్లా కోపెడ మండలంలోని వరికోలు గ్రామంలో జన్మించారు.
మూలాలు
వర్గం:1964 జననాలు వర్గం:జీవిస్తున్న ప్రజలు వర్గం:తెలుగు కథా రచయితలు వర్గం:సిద్దిపేట జిల్లా రచయితలు
ఆంధ్ర కవుల చరిత్రము
మొదటి భాగములోని కవులు
1. నన్నయభట్టు 2. తిక్కనసోమయాజి 3. ఎర్రాప్రెగడ 4. పావులూరి మల్లన 5. నన్నెచోడుడు 6. ప్రతాపరుద్రుడు 7. పాలకురికి సోమనాథుడు 8. రంగనాథుడు 9. కేతన 10. బద్దెన 11. మంచన 12. అధర్వణాచార్యుడు 13. కాచవిభుడు విఠలరాజు 14. మారన 15. విన్నకోట పెద్దన్న 16. చిమ్మపూడి యమరేశ్వరుడు 17. హుళక్కి భాస్కరుడు 18. నాచన సోముడు 19. వేములవాడ భీమకవి 20. మడికి సింగన్న 21. జక్కయ్య 22. అనంతామాత్యుడు 23. రావిపాటి తిప్పన్న 24. వినుకొండ వల్లభరాయడు 25. శ్రీనాథుడు 26. బమ్మెర పోతరాజు 27. నిశ్శంక కొమ్మన్న 28. గౌరనమంత్రి 29. దగ్గుపల్లి దుగ్గయ్య 30. భైరవకవి 31. పిల్లలమర్రి పినవీరన్న 32. నందిమల్లయ్య ఘంటసింగయ్య 33. దూబగుంట నారాయణకవి 34. వెన్నెలకంటి సూరన్న 35. ఫణిభట్టు 36. మనుమంచిభట్టు 37. కేతనమంత్రి 38. కవిభల్లటుడు 39. కవిరాక్షసుడు
మూలాలు
వర్గం:తెలుగు పుస్తకాలు వర్గం:1911 పుస్తకాలు
ఇంకొక్కడు
thumb|260x260px|ఇరుముగన్ ఆడియో లాంచ్‌లో నివిన్ పౌలీ, శివకార్తికేయన్, విక్రమ్ ఇంకొక్కడు 2016లో విడుదలైన తెలుగు సినిమా. ఎన్ కేఆర్ ఫిల్మ్స్ బ్యానర్‌పై నీలం కృష్ణారెడ్డి ఈ సినిమా ఆడియో ను 15 ఆగష్టు 2016న విడుదల చేశారు. విక్రమ్, నయనతార, నిత్యామీనన్, నాసర్ ప్రధాన పాత్రల్లో నటించిన ఈ సినిమాకు ఆనంద్ శంకర్ దర్శకత్వం వహించగా, తమిళంలో 'ఇరు ముగన్' పేరుతో తెలుగులో రైల్ పేరుతో 8 సెప్టెంబర్ 2016న విడుదల చేశారు.
కథ
మలేషియాలో భారతీయ ఎంబసీపై ఓ వృద్ధుడు అటాక్ చేసి అక్కడున్న సిబ్బందిని చంపేస్తాడు. దీని వెనకాల లవ్(విక్రమ్) అనే గే క్రూయల్ సైంటిస్ట్ ప్రయోగం ఉందని తెలుసుకున్న ఇండియన్ ఆఫీసర్ మాలిక్ (నాజర్) అతన్ని మట్టుపెట్టేందుకు గతంలో లవ్ చేతిలో దెబ్బతిన్న అఖిలన్(విక్రమ్) తో పాటు, ఆరుషి(నిత్యామీనన్) లకు ఈ కేసు బాధ్యతలను అప్పగిస్తారు. అక్కడ వారిద్దరికి ఎలాంటి పరిస్థితులు ఎదురవుతాయి? దాని చేధించి అఖిల్ లవ్ ను ఎలా మట్టుపెట్టాడు ? అసలు లవ్ - అఖిలన్ మధ్య గతంలో ఉన్న శత్రుత్వం ఏంటీ ? మీరా(నయనతార) కి వీరికి సంబంధం ఏమిటి ? అనేదే మిగతా సినిమా కథ.
కందుల ఓబుల రెడ్డి గుండ్లకమ్మ జలాశయం ప్రాజెక్టు
<mapframe text="గుండ్లకమ్మ జలాశయం" width="300" height="300" zoom="8" latitude="15.70386" longitude="79.58565"> [ { "type": "ExternalData", "service": "geoline", "ids": "Q5618655", "properties": { "stroke": "#87CEEB", "stroke-width": 3, } }, { "type": "Feature", "geometry": { "type": "Point", "coordinates": [79.988,15.658] }, "properties": { "title": "మల్లవరం ఆనకట్ట", "marker-color": "f01080", } } ] కందుల ఓబుల రెడ్డి గుండ్లకమ్మ జలాశయం ప్రాజెక్టు. ప్రకాశం జిల్లాలో గుండ్లకమ్మ నదిపై కట్టిన జలాశయం, నీటిపారుదల వ్యవస్థ. 2004 లో ఆమోదించిన ఈ ప్రాజెక్టు 3.875 టిఎమ్సిల సామర్ధ్యంతో 80,060 ఎకరాల ఆయకట్టుకు సాగునీరు, ఒంగోలు, ఇతర గ్రామాల తాగునీటి కొరకు ఉద్దేశించబడింది.
చరిత్ర
2004లో ఆంధ్రప్రదేశ్ రాష్ట్ర ప్రభుత్వము ప్రకాశం జిల్లా, మద్దిపాడు మండలంలోని మల్లవరం వద్ద గుండ్లకమ్మ రిజర్వాయరు ప్రాజెక్టును 165.22 కోట్ల ఖర్చుతో నిర్మాణము చేపట్టడానికి ఆమోదము తెలియజేసినది. ఈ ప్రాజెక్టు 6 మండలాల పరిధిలోని 43 గ్రామాలలో 80,060 ఎకరాల భూమికి సాగునీటిని అందివ్వగలదని ఆశిస్తున్నారు. అంతేకాక జిల్లా ముఖ్యపట్టణం ఒంగోలుతో సహా 43 గ్రామాలలోని 23.56 లక్షల మంది ప్రజలకు మంచినీటిని సమకూర్చుతుందని ఆశిస్తున్నారు. మద్దిపాడు, చీమకుర్తి, సంతనూతలపాడు, నాగులుప్పలపాడు, కొరిశపాడు, ఇంకొల్లు, జే.పంగులూరు, చినగంజాం, ఒంగోలు మండలాల పరిధిలోని 80,060 ఎకరాల ఆయకట్టును కల్పించడమే ఈ ప్రాజెక్టు లక్ష్యం. దీనికొరకు 5,444.60 ఎకరాలు జలాశయం, ఎడమ,కుడి కాలవల నిర్మాణానికి సేకరించాలని తలపెట్టారు. జలాశయం నిర్మాణానికి 165.22 కోట్లు,2004 లో నీటికాలువల నిర్మాణానికి 100 కోట్లు ప్రభుత్వం కేటాయించింది.
జలాశయం కట్టడంతో మల్లవరం, ఘడియపూడి, గార్లపాడు, తమ్మవరం పూర్తిగా జలాశయం నీటితో మునిగిపోతాయి. ఈ గ్రామాల నిర్వాసితులకు పునరావాసం కల్పించగా గ్రామాలు ఖాళీ అయ్యాయి. ఈ పునరావస కల్పనలో అవకతవకల కారణంగా చాలా మంది నిర్వాసితులయ్యారు, వారి జీవనశైలి దెబ్బతిన్నది. ఇవేగాక పాత కొటికలపూడి, ధేనువకొండ, మణికేశ్వరం, తిమ్మారెడ్డిపాలెం,అనమనమూరు, యర్రపాలెం, అన్నంగి పాక్షికంగా ప్రభావితమవుతాయి. ఈ గ్రామాలను గూడా పూర్తిగా మునిగిపోయేవిగా పరిగణించి పునరావాస కల్పించాలని ఆదేశించారు.
పునరావాసకాలనీలు మద్దిపాడు దగ్గర ఘడియపూడి కాలనీ, ధేనువకొండ వాసులకు దక్షిణ ధేనువకొండ, కొంగపాడు, వేలమూరిపాడు, మేదరమెట్ల దగ్గర కేటాయించారు. పాత కొటికలపూడి కొరకు వేణుగోపాలపురంలో కేటాయించారు. మణికేశ్వరం గ్రామానికి సమీపంలో మొదటి ఫేజ్ లో నిర్వాసితులైన వారికి పునరావసకాలనీ కేటాయించి ప్రభుత్వ కార్యాలయాల భవనాలు నిర్మాణాలు పూర్తయ్యాయి. కాని నిర్వాసితులు మారలేదు. తిమ్మారెడ్డిపాలెంకు కూడా సమీపంలో పునరావాసకాలనీ కేటాయించగా, వసతులు కల్పించకపోవటంతో నిర్వాసితులు మారలేదు. 2019 లో కూడా పునరావాసం పూర్తి కాకపోవడంతో కొంతమంది ముంపు గ్రామాలలోనే నివసిస్తున్నారు.
2008లో 3.875 టీఎంసీల సామర్థ్యం గల జలాశయం నిర్మించారు. ప్రాజెక్టు ఎడమ కాలువ కింద 27.9 కిలోమీటర్ల పొడవునా 50 వేల ఎకరాలను సాగులోకి తీసుకురావాలని నిర్ణయించారు. కుడి కాలువ కింద 27.3 కి.మీ పొడవునా 28 వేల ఎకరాల ఆయకట్టును సాగులోకి తీసుకొచ్చేందుకు ప్రణాళికలు రూపొందించారు. 2008 నవంబరులో దివంగత ముఖ్యమంత్రి డాక్టర్‌ వై.ఎస్‌.రాజశేఖర్‌రెడ్డి చేతుల మీదుగా ఈ ప్రాజెక్టు నుంచి కాలువలకు నీరు లాంఛనంగా విడుదల చేశారు. అయితే కాలువల నిర్మాణం భూసేకరణ సమస్యలతో పూర్తి కాలేదా కావున ప్రాజెక్టు పూర్తి వినియోగంలోకి రాలేదు. 2018 లో ప్రారంభించాలని అనుకున్నా, పనులు పూర్తి కాలేదు.
మూలాలు
వర్గం:నదీలోయ ప్రాజెక్టులు
నిషా కొఠారి
నిషా కొఠారి భారతీయ సినిమా నటి, మోడల్. నిషా కొఠారిగా పేరుపొందిన ఈమె అసలు పేరు ప్రియాంక కొఠారి, తరచుగా అమోహ అనికూడా పిలుస్తారు. ఆమె బాలీవుడ్ తో పాటు తెలుగు, తమిళం, కన్నడ చిత్రాలలో కూడా నటించింది. ఆమె ఎక్కువగా రామ్ గోపాల్ వర్మ చిత్రాలలో కనిపించింది.
తొలి దశ జీవితం
ప్రియాంక కొఠారి పశ్చిమ బెంగాల్‌ లోని కోల్‌కతాలో 1983 నవంబర్ 30న జన్మించింది. వారణాసిలో స్థిరపడ్డారు. అక్కడే చదువు కొనసాగించింది. ఆమె 10వ తరగతి చదువుతున్నప్పుడు న్యూఢిల్లీ కి మారింది. ఢిల్లీలోని ద్యాల్ సింగ్ కాలేజీలో ఢిల్లీ యూనివర్సిటీ నుండి ఫిజికల్ సైన్స్‌లో బ్యాచిలర్ డిగ్రీని పొందింది. ఆమె తండ్రి రసాయన వ్యాపారి, తల్లి గృహిణి కావడంతో ఆమె రసాయన శాస్త్రాన్ని ఎంచుకుంది. ఆమె 6 సంవత్సరాలు కథక్ నేర్చుకుంది. కిషోర్ నమిత్ కపూర్‌ తో కలిసి నటన తరగతులకు హాజరయింది. ఆమె ఇబాద్ రెహ్మాన్‌ తో రెండు సంవత్సరాల పాటు రిలేషన్‌షిప్‌లో ఉంది, అది చివరికి 2012లో విడిపోయింది.
వ్యక్తిగత జీవితం
నిషా కొఠారి 2016 అక్టోబర్ లో ఢిల్లీకి చెందిన వ్యాపారవేత్త భాస్కర్ ప్రకాష్‌ని వివాహం చేసుకున్నారు.
కెరీర్
కళాశాల చదువు తర్వాత, ప్రియాంక కొఠారి మోడల్‌గా మారింది. అనేక ప్రకటనల ప్రచారాలలో కనిపించింది. చడ్తీ జవానీ మేరీ చాల్ మస్తానీ రీమిక్స్ మ్యూజిక్ వీడియోలో ఆమె కనిపించింది. 2003లో తన ఫోటోగ్రాఫ్‌లను చూసిన తర్వాత తన సినిమాలోని ఆడిషన్ కోసం ఆమెను సిఫార్సు చేసిన నటుడు మాధవన్ ద్వారా ఆమెకు పెద్ద బ్రేక్ వచ్చింది. ఆమె అతనితో కలిసి తమిళ చిత్రం జే జేలో తొలిసారిగా నటించింది. ఆమె 2005 చిత్రం సర్కార్‌తో బాలీవుడ్‌లోకి అడుగుపెట్టింది. ఆ తర్వాత అదే సంవత్సరం వరుసగా రామ్ గోపాల్ వర్మ, రోహిత్ జుగ్‌రాజ్ దర్శకత్వం వహించిన జేమ్స్‌లో కనిపించింది. జేమ్స్ ఆమెను రాత్రికి రాత్రే సెక్స్ సింబల్‌గా మార్చేశాడు. ఆ తర్వాత ఆమె ఇమ్రాన్ హష్మీతో కలిసి ది కిల్లర్ సినిమాకి వెళ్లింది. శివ, డర్నా జరూరీ హై, ఆగ్ మొదలైన రామ్ గోపాల్ వర్మ చిత్రాలలో ఆమె వరుసగా కనిపించింది. ఇందులో ఆమె ఘుంగ్రూ, డార్లింగ్, అగ్యాత్ అనే తపోరి పాత్రను పోషించింది. అతని ప్రొడక్షన్స్ అయిన గో అండ్ స్టాకర్ వంటి వాటిలో కూడా నటించింది. చాలా సినిమాలు సక్సెస్ కాలేకపోయాయి. ఆమె 2009లో పునీత్ రాజ్‌కుమార్ సరసన రాజ్ ది షోమ్యాన్‌తో శాండల్‌వుడ్‌లోకి అడుగుపెట్టింది. తరువాత దండుపాళ్యంలో సహాయక పాత్రను చేసింది. ఆమె తెలుగులో బాలకృష్ణ తో కలిసి ఒక్క మగాడు చిత్రంలో కనిపించింది. తరువాత తెలుగులో హరి ఓం అనే చిత్రంలో కూడా నటించింది. ఆమె 2011లో విడుదలైన ఏకైక చిత్రం బిన్ బులాయే బరాతి. 2013లో ఆమె ఓప్స్ కొస్సా దప్పా 3 అనే మలేషియా తమిళ చిత్రంలో కనిపించింది. ఆమె తమిళ చిత్రం పదమ్ పెసుమ్‌లో కనిపిస్తుంది.
మూలాలు
వర్గం:భారత చలనచిత్ర నటీమణులు వర్గం:ఉత్తర ప్రదేశ్ నుండి మహిళా మోడల్స్ వర్గం:హిందీ సినిమా నటీమణులు వర్గం:తెలుగు సినిమా నటీమణులు
సంగ్నా
భౌగోళికం, జనాభా
Sangna (270) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 737 ఇళ్లతో మొత్తం 4051 జనాభాతో 607 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 9 కి.మీ. దూరంలో ఉంది. గ్రామంలో మగవారి సంఖ్య 2099, ఆడవారి సంఖ్య 1952గా ఉంది. షెడ్యూల్డ్ కులాల సంఖ్య 1749 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37585.
విద్యా సౌకర్యాలు
గ్రామంలో 1 ప్రభుత్వ బాలబడి ఉంది. సమీప సీనియర్ మాధ్యమిక పాఠశాలలు (అమృత్‌సర్) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రి గ్రామానికి 10 కిలోమీటర్ల కన్నా దూరంలో ఉంది. * గ్రామంలో 1 పశు వైద్యశాల ఉంది. గ్రామంలో 1 సంచార వైద్య శాలలుఉంది.
తాగు నీరు
చెరువు/కొలను/సరస్సు నీరు ఉంది.
పారిశుధ్యం
డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది.
సమాచార, రవాణా సౌకర్యాలు
. పబ్లిక్ బస్సు సర్వీసు లేదు. సమీప పబ్లిక్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది. ప్రైవేట్ బస్సు సర్వీసు లేదు. సమీప ప్రైవేట్ బస్సు సర్వీసు గ్రామానికి 10 కిలోమీటర్ల కన్నా దూరంలో ఉంది.
మార్కెటింగు, బ్యాంకింగు
సమీప ఏటియం గ్రామానికి 10 కిలోమీటర్ల కన్నా దూరంలో ఉంది. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
.
..
విద్యుత్తు
విద్యుత్ సౌకర్యం ఉంది.
9 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది.
17 గంటల పాటు (రోజుకు) వ్యవసాయావసరాల నిమిత్తం వేసవి (ఏప్రిల్-సెప్టెంబరు) లో విద్యుత్ సరఫరా ఉంది. 1.
భూమి వినియోగం
Sangna (270) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ వస్తువులు, పరిశ్రమలు, ఉత్పత్తులు
Sangna (270) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : గోధుమలు, బియ్యం, మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
రక్తంలో చక్కెర పరిమాణం
thumb|బ్లడ్ సుగర్ పరికరంతో పరీక్షించుట బ్లడ్ షుగర్ లేదా రక్త చక్కెర అనగా మానవులు లేదా జంతువుల రక్తంలో ప్రస్తుతం ఉండే గ్లూకోజ్ పరిమాణం. ఇది శరీర కణాలు, రక్త లిపిడ్స్‌కు శక్తి కొరకు ఉన్న ప్రాథమిక వనరు. తక్కువ బ్లడ్ షుగర్ అంటే హైపోగ్లేసిమియా (రక్తంలో గ్లూకోజ్ మాంద్యత). హై బ్లడ్ షుగర్ అంటే హైపర్గ్లైసీమియా (రక్తంలో గ్లూకోజ్ అధికం). అధిక రక్త చక్కెర కలిగిన వారు డయాబెటిస్ మెల్లిటస్ (చక్కెర వ్యాధి) తో ఉంటారు. డయాబెటిస్ వున్న వారు బ్లడ్ సుగర్ లెవెల్స్ రెగ్యులర్ గా చెక్ చేసుకోవటం చాలా అవసరం. భోజనం చేసినతరువాత పొద్దున్న బ్లడ్ సుగర్ చెక్ చేసుకునే టప్పటకి మధ్య టైమ్ 8 గంటల సమయం మాత్రం ఉండాలి. కరెక్టుగా 8 గంటల ఫాస్టింగ్ తరువాత తీసుకున్న రీడింగ్ 110 కంటే ఎక్కువ వున్నట్లైతే బ్లడ్ లో సుగర్ పరిమాణం ఎక్కువున్నట్లు నిర్ధారించుకోవాలి. అలాగే మరో బ్లడ్ సుగర్ ను చెక్ చేసుకోవాల్సిన మరో సమయం Post-Prandial ఆహారం తీసుకున్నతరువాత కరెక్ట్ గా రెండు గంటల సమయం తరువాత మాత్రమే ఈ రీడింగ్ తీసుకోవాలి. ఈ రీడింగ్ 140 కంటే ఎక్కువున్నట్లైతే సుగర్ లెవెల్స్ ఎక్కువైనట్లు నిర్ధారణ చేసుకోవచ్చు. నూతనంగా కనుగొన్న విధానం ద్వారా ప్రస్తుతం అమలులో ఉన్న విధానం (ఎ1సి)లో ఉన్న లోపాలు సగానికి పైగా తగ్గి మరింత కచ్చితంగా మధుమేహ వ్యాధిగ్రస్తుల్లో సుగర్‌ లెవెల్ ఎంత ఉందో తెలుసుకోవచ్చు. వ్యాధిగ్రస్తుల్లో ఎర్రరక్త కణాల వయసును అంచనా వేయడం ద్వారా మూడు నెలల సరాసరి సుగర్ ఎంత ఉందో మరింత మెరుగ్గా అంచనా వేయవచ్చు.
హెచ్‌బిఏ1సి (హిమోగ్లోబిన్‌ ఏ 1సి)
గడచిన 3 నెలల కాలంలో సగటు చక్కెర స్థాయులను (బ్లడ్‌ సుగర్‌ లెవెల్స్‌) తెలుసుకోవడానికి చేసే రక్తపరీక్ష. హెచ్‌బిఏ1సి 6.5% అంతకన్నా ఎక్కువ ఉంటే మధుమేహం ఉన్నట్టుగా పరిగణించి చికిత్స ప్రారంభిస్తారు
మూలాలు
వర్గం:రక్తం వర్గం:ఆరోగ్యం వర్గం:ఆరోగ్య సమస్యలు
పల్లవరం రైల్వే స్టేషను
పల్లవరం రైల్వే స్టేషను చెన్నై సబర్బన్ రైల్వే నెట్వర్క్ లోని చెన్నై బీచ్ - చెంగల్పట్టు సెక్షన్ లోని రైల్వే స్టేషన్లలో ఒకటి. ఇది పల్లవరం యొక్క పొరుగున, పరిసర ప్రాంతాలలోని ప్రజలకు సేవలు అందిస్తున్నది. ఇది చెన్నై బీచ్ నుండి సుమారు 23 కి.మీ.ల దూరంలో, సముద్ర స్థాయికి 24 మీటర్ల పైన ఎత్తులో ఉంది.
చరిత్ర
చెన్నై సబర్బన్ రైల్వే నెట్వర్క్ లోని నగరం యొక్క మొదటి సబర్బన్ అయిన చెన్నై బీచ్-తాంబరం రైలు మార్గములో ఈ స్టేషను ఉంది, 1928 సం.లో ప్రారంభమైన పనులు మార్చి 1931 సం.లో ట్రాక్ పడి పనులు పూర్తయిన పిదప, సబర్బన్ సర్వీసులు బీచ్, తాంబరం మధ్య మే 1931 11 సం.న ప్రారంభించారు, 1931 నవంబరు 15 న పూర్తిగా విద్యుద్దీకరణ జరిగినది, మొదటి మీటర్ గేజ్ ఈము (ఎలక్ట్రికల్ మల్టిపుల్ యూనిట్) సేవలు 1.5 కెవి డిసిలో నడుపబడింది. ఈ విభాగం 1967 జనవరి 15 సం.న 25 కెవి ఎసి ట్రాక్షన్‌గా మార్చబడింది.
బయటి లింకులు
వర్గం:చెన్నై సబర్బన్ రైల్వే స్టేషన్లు వర్గం:చెన్నై రైల్వే స్టేషన్లు వర్గం:కాంచీపురం జిల్లా రైల్వే స్టేషన్లు వర్గం:దక్షిణ రైల్వే జోన్ వర్గం:భారతీయ రైల్వేలు
బెనగల్ నర్సింగ్ రావు
జీవితం
అతని కాలంలోని ప్రముఖ భారతీయ న్యాయనిపుణులలో ఒకరైన, రావు 1947లో బర్మా, 1950లో భారతదేశం, రాజ్యాంగాలను రూపొందించడంలో సహాయపడ్డారు. అతను భారత రాజ్యాంగ రూపశిల్పి. ఐక్యరాజ్యసమితి భద్రతా మండలి (1950–52)లో భారతదేశ ప్రతినిధిగా, దక్షిణ కొరియాకు సాయుధ సహాయాన్ని సిఫార్సు చేసినప్పుడు (జూన్ 1950) అతను కౌన్సిల్ అధ్యక్షుడిగా పనిచేస్తున్నాడు. తరువాత అతను కొరియన్ యుద్ధం తరువాత యుద్ధ విరమణ యునైటెడ్ నేషన్స్ కమాండ్ మిలిటరీ ఆర్మిస్టిస్ కమిషన్ (UNCMAC) సభ్యుడుగా నియమించబడ్డాడు.
రాజ్యాంగ సేవలు
మద్రాస్, కేంబ్రిడ్జ్ విశ్వవిద్యాలయాలలో గ్రాడ్యుయేట్ అయిన రావు 1910లో భారత పౌర సేవలో ప్రవేశించాడు. భారత చట్టంపై అతని రచనలలో రాజ్యాంగ పూర్వాపరాలు, భారతదేశంలోని మానవ హక్కులపై కథనాలు ఉన్నాయి. అతను కొంతకాలం (1944-45) జమ్మూ కాశ్మీర్ రాష్ట్ర మంత్రిగా పనిచేశాడు. ఫిబ్రవరి 1952 నుండి అతని మరణం వరకు, అతను హేగ్‌లోని అంతర్జాతీయ న్యాయస్థానంలో న్యాయమూర్తిగా ఉన్నాడు. కోర్టుకు ఎన్నిక కావడానికి ముందు, అతను ఐక్యరాజ్యసమితి సెక్రటరీ జనరల్ అభ్యర్థిగా పరిగణించబడ్డాడు.
మూలాలు
వర్గం:రాజకీయ నాయకులు వర్గం:న్యాయమూర్తులు వర్గం:న్యాయవాదులు
పియరీ క్యూరీ
పియరీ క్యూరీ  ఒక ఫ్రెంచ్ శాస్త్రవేత్త. ఇతని భార్య మేరీ క్యూరీ కూడా విఖ్యాత శాస్త్రవేత్త. ఈ దంపతులు వేరువేరుగా నోబెల్ బహుమతి కూడా అందుకున్నారు.
బయటి లంకెలు
వర్గం:ప్రపంచ ప్రఖ్యాత శాస్త్రవేత్తలు వర్గం:ప్రపంచ ప్రసిద్ధులు వర్గం:శాస్త్రవేత్తలు వర్గం:1859 జననాలు వర్గం:1906 మరణాలు వర్గం:భౌతిక శాస్త్రంలో నోబెల్ బహుమతి గ్రహీతలు వర్గం:భౌతిక శాస్త్రవేత్తలు వర్గం:నోబెల్ బహుమతి గ్రహీతలు
లైగ‌ర్
లైగ‌ర్ మార్షల్‌ ఆర్ట్స్‌ నేపథ్యంలో నిర్మిస్తున్న చిత్రం. ధర్మా ప్రొడెక్షన్స్‌, పూరీ కనెక్ట్స్‌ సంయుక్తంగా నిర్మిస్తున్న ఈ చిత్రానికి పూరీ జ‌గ‌న్నాథ్ ద‌ర్శ‌క‌త్వం వహిస్తున్నాడు.పాన్‌ ఇండియా‌ చిత్రంగా రూపుదిద్దుకుంటోన్న ఈ సినిమా ట్రైల‌ర్‌ను జులై 21న విడుద‌ల చేయగా, తెలుగు, తమిళం, కన్నడ, మలయాళం, హిందీ భాషల్లో ఈ సినిమాను 2022 ఆగష్టు 25న విడుదల చేయనున్నారు.
బెర్ట్రాండ్ రస్సెల్
బెర్ట్రాండ్ ఆర్థర్ విలియం రస్సెల్ (18 మే 1872 – 1970 ఫిబ్రవరి 2) ప్రముఖ బ్రిటీషు తత్త్వవేత్త, తార్కికుడు, చరిత్రకారుడు, సంఘ సంస్కర్త, సామ్యవాది, శాంతివాది, నాస్తికుడు. జీవితంలో చాలా భాగం ఇంగ్లాండులో గడిపినా రస్సెల్ వేల్స్ లో పుట్టాడు. అక్కడే మరణించాడు. "Why I Am Not a Christian" అనే పేరుతో ఇతను వ్రాసిన గ్రంథం ఎందరో నాస్తికులని ప్రభావితం చేసింది.
జీవిత విశేషాలు
రస్సెల్ 1872 మే నెల 18వ తేదీన రేవెంస్క్రాప్ట్ లో జన్మించారు. వైకౌంట్ అంబర్లీ ద్వితీయ పుత్రుడు ఆయన లార్డ్ జాన్ రస్సెల్ మనుమడు. ఆయన తల్లిపేరు కేధరీన్. ఆమె స్టాన్లీ ప్రభువు సంతానం.రస్సెల్ కుటుంబీకులందరు ప్రతిభావంతులు.స్పృహణీయులు, లలితకళావేదులు, ఉద్దండ పండితులు.ఈ సర్వలక్షణాలు రస్సెల్ లో అభివ్యక్తి పొందాయి.రస్సెల్ జీవితం ఆయన చిన్ననాటి సంఘటనలతో అభికంగా ప్రభావితమైనది.రస్సెల్ తల్లి, తండ్రి ఆయన పుట్టుకకు మినుపే పాత ఆచారాలను, పద్దుతులను వదిలి పెట్టివేశారు.వారు ప్రాకృతిక విజ్ఞాన విధేయులు.భగవంతుడు ఉన్నాడని, పునర్జన్మలున్నాయని వారు నిరూపణ చేయడం కాని, లేక నిరూపణ చేయకపోవటం కాని సాధ్యం కాదన్నా తత్త్వాన్ని వారు అవలింబించారు. ప్రకృత శక్తులే యధార్ధం అన్న సిద్ధాంతాన్ని వారు అవలంబించారు. రస్సెల్ కు రెండవ యేటనే తల్లి చనిపోయింది. మూడోయేట తండ్రి చనిపోయాడు. ముత్తవ తల్లి పెంపకంలో పెరిగాడు. అమ్మమ్మ ఆచారవంతురాలు ప్యూరిటిన్ అని ఆమెను గూర్చి రస్సెల్ వ్రాసాడు.
కేంబ్రిడ్జ్కి వెళ్ళేంతవరకు విద్యాభ్యాసం అంతా ఇంట్లోనే గడిచింది.ఆజీవితం సుఖమైనది కాదు.బాహ్య ప్రపంచంలోకి ఆయన విడుదల అప్పుడే, అనగా కేంబ్రిడ్జ్ లో ప్రవేశించినప్పుడే. అది కొత్త ప్రపంచం అని చెప్పుకున్నాడు రస్సెల్.అందులో అంతులేని ఉల్లాసము ఆనందము అన్నాదన్నాడు.ఆప్రపంచంలో ఆయనకి మంచి స్నేహితులు దొరికారు. లోవెస్ డికింసన్, డా.ట్రావెల్యాన్, మెక్ టెగ్గార్గ్, జి.ఇ.మూర్ లవంటి వారు స్నేహితులయ్యారు. వీరిలో చివరి ఇద్దరి ప్రభావము రస్సెల్ పై అధికం.అందువలన ఆయన హెగిలియన్ అయినాడు.అయితే మూర్ రస్సెల్ ను హెగిలియన్ వ్యామోహం లోంచి బయటకి లాగాడు.
1890లో రస్సెల్ ట్రినిటీ కాలేజీలో చేరాడు.1893లో చివరి పరీక్షలో 7వవాడుగా వచ్చాడు.అందుకు కారణం ఆయన్ గణితశాస్త్రం మీద ఎక్కువ మక్కువ చూపడం వలనే మిగవాటిని తప్ప. కేంబ్రిడ్జ్ ని వదిలి వెళ్ళాక ఆయన పారిస్ లో బ్రిటీష్ రాయబారి కార్యాలయంలో గౌరవోద్యోగం చేశారు. ఆతరువాత బెర్లిన్ కు వళ్ళారు.అక్కడ సమాజ సమస్యలను ఆర్థిక సమస్యలను అధ్యయనం చేసారు.వాటిని 1896లో 6 ఉపన్యాసాలుగా వ్రాసారు.
-గణిత శాస్త్ర-తత్త్వ శాస్త్ర- రాజకీయ రచనలు
1895లో ట్రినిటీ కాలేజీ లెక్చరరుగా ఎన్నిక అయినారు.అక్కడ ఉన్నప్పుడు Essay on the Foundation of Geometry అన్న గ్రంథాన్ని ప్రకటించారు.గణిత శాస్త్రంలో, తత్త్వ శాస్త్రంలో ఆయనుకున్న శిక్షణ, ప్రజ్ఞ ప్రాటవం ఆయనచేత ఇంకో గ్రంథాన్ని వ్రాయటానికి ఉపకరించాయి. Critical Exposition of the Philosophy of Leibniz వ్రాసారు. ఇది 1900 లో ప్రచురితమైనది. లైబ్నిజ్ ను రస్సెల్ సార్వకాలికులైన మహాతత్త్వవేత్తలలో ఒకరు అన్నారు.
1900లో పారిస్ లో గణితశాస్త్ర మహాసభలు జరిగినప్పుడు ఆశాస్త్రంలో పియానో అన్న శాస్త్రజ్ఞని గ్రంథాలను రస్సెల్ గణితశాస్త్ర పండితుల దృష్టికి తీసుకువచ్చారు.1903లో ప్రీజ్ చెప్పింది గమనించాలన్నారు. పియానో, లైబ్నిజ్ ప్రభావం రస్సెల్ పై అధికంగా చెల్లుతూ వచ్చింది. 1903లో ఆప్రచోదనం మూలంగా The principles of Mathematics అన్న గ్రంథాన్ని ప్రచురించారు.ఆదిలో రస్సెల్ దీనిని రెండు భాగాలుగా ప్రచురిద్దామనుకున్నారు. మొదటి భాగం ప్రచురించిన తరువాత తన అధ్యన ఫలితాల నిగమార్ధాన్ని నిరూపిస్తూ రెండోభాగం ప్రచురిద్దామనుకున్నారు.ఈ కార్యం అయితే జరుపబడిందికాని, అది వేరే గ్రంథంగా వచ్చింది. ఏ.ఎస్.నైట్ హెడ్ తో కలిసి ఆయన ఆగ్రంధం రచించారు. అదే Principia Mathematica అన్న పేరుమీద 10 సం. వ్రాసినారు.1910లో మొదటి భాగము, 1912లో రెండవ భాగము, 1913 లో మూడవ భాగము ప్రచురితమైనాయి. 1908లో రస్సెల్ కి రాయల్ సొసైటి సభ్యత్వం వచ్చింది. వారు రస్సెల్ కి ఈ గ్రంథ రచనకి గాను గ్రాంటులు ఇచ్చారు. ఇంతకు మునుపు ఏగ్రంధము చెప్పనంతగా గణితశాస్త్రము తర్క శాస్త్రము అనుసంధానము గురుంచి ఇందులో వివరణ ఇచ్చారు రస్సెల్.
తత్త్వశాస్త్ర ప్రపంచంలో రస్సెల్ సాధించిన మహావిషయాలు చాలా పేరెన్నిక గన్నవి. బ్రిటన్ కి సంబంధించినంత వరకు రస్సెల్ కుముందు, రస్సెల్ కి తరువాత తత్త్వశాస్త్రము అనడంలో అతిశయోక్తిలేదు.రస్సెల్ కు ముందు తర్క పద్ధతి, వ్యాకరణం బాధకు, కారక ప్రక్రియా వైపరీత్యానికి వాక్య రచనా విచార వాదనకు గురి అయిపోతూ ఉండేది.1905లో Mind అనే దానిలో నిర్దేసించటం గురించి (On Denoting) అన్న వ్యాసాన్ని ప్రకటించారు. అందులో అతి ముఖ్యమైన దార్సనికి సిద్ధాంతాన్ని నిరూపించి ఉన్నారు. Theory of Descriptious అంటారు.
50 సంవత్సరాలపాటు రస్సెల్ చేసిన తాత్త్విక రచనలలో రస్సెల్ తన తర్క పద్ధతిలోని వైనాశికశక్తిని ఉపయోగించి సాంప్రదాయిక తాత్త్విక సమస్యలను, సాంప్రదాయిక తాత్త్విక దర్శనాలను పరీక్ష చేసారు. లాక్, బెర్కిలీ, హ్యూంలు ఎట్లా అనుభవ ప్రామాణిక వాదులో రస్సెల్ కూడా అనుభవ ప్రామాణికవాది.అయితే వారికి విభిన్నంగా రస్సెల్ గణిత శాస్త్ర సిద్ధాంతాలను, శక్తివంతమైన తార్కిక పద్ధతిని ప్రాతిపదికలు చేసుకున్నారు.అనుభవ ప్రామాణిక విజ్ఞానమును, అనుమతి విజ్ఞానముని వీనినే తాను అంగీకరించగలనని రస్సెల్ అన్నారు. రాజకీయ తత్త్వశాస్త్ర రంగం లోకి ప్రవేశించటానికి ఇది ఉపకరించబడింది.
1947లో Philosophy and Politics అన్న గ్రంథం వ్రాసినారు. అందులో రస్సెల్ ఇలా వ్రాసారు: " ప్రజాస్వామ్యానికి సిద్దాంతరూపమైన ప్రాతిపదికను చేకూర్చకలిగిన దర్సనం ఒక్కటే ఉన్నది.అది అనుభవ ప్రామాణ్యవాదం (Empiricism). ప్రజాస్వామ్యం యొక్క మనస్థితికి అదే తగిన తత్త్వం.ఈఅనుభవ ప్రామాణ్యవాద ప్రధమ దార్సికుడు, దానికి వ్యవస్థాపకుడు అయిన లాక్, స్వేచ్చకు, సహనానికి-దానికి ఎంత సంబంధం ఉన్నదో స్పష్టంగా ప్రదర్సించారు. దీనిని బట్టి ఉదార దృష్టి యొక్క సారభూతమైన తత్త్వం-ఒకరు ఏమి అభిప్రాయాలను కలిగి ఉన్నారు అన్నదానిలో లెదు, ఆ అభిప్రాయాలను ఏట్లా అవలంబనం చేయటం జరుగుచున్నది అన్నదానిలో ఉన్నది.పిడివాద పద్దతిలో కాక, వానిని తత్కాలోపయుక్తంగాను, పరీక్షార్ధంగాను మాత్రమే వహించాలి" అని రస్సెల్ స్పష్టం చేసారు.
1907లో రస్సెల్ పార్లమెంటుకు నుంచున్నారు.గెలవలేదు. ఆయనకు ఏదో మంచి చేయాలనే తహ తహ ఒకటి ఉంది. దానిని అభివ్యక్తం కల్గాలి అంటే 1914-1918 ప్రాంతం దాకా ఆయన వేచి ఉండవలసి వచ్చింది. అది యుద్ధ కాలం. ఆ కాలంలో ఆయన శాంతివాద ఉద్యమంలో తులమునకలై ఉన్నారు.ఆ ఉద్యమం ఫలితాలు విపరీతంగా పరిణమించాయి.దేశంలో పెద్ద తుఫాను చెలరేగింది. ఆతుఫానుకు ఆయన కేంద్రంగా అయిపోయారు. ఎందుకంటే ఈ ఉద్యమానికి సంబందిచి రచించిన ఒక కరపత్రం తానే వ్రాసానని ఒప్పుకొనడం మూలాన ఇది జరిగింది.వంద పౌనుల జరిమాన ప్రభుత్వం రస్సెల్ కి విధించింది. ట్రినిటీ కాలేజీ లెక్చరరు పదవినుంచి తొలగించారు.ఆయన గ్రంథభాండాగారాన్ని పట్టుకొనారు. 1916లో ఆయన హార్వార్డ్ లో ఉపన్యాసాలుల్ ఇవ్వవలసి ఉంది.కాని పాస్పోర్టు ఇవ్వలేదు.అదే సం.సెప్టెంబరులో రస్సెల్ మీద ఇంకో నిషేధం విధించబడింది.నిషిద్ధ ప్రాంతాలలో ఆయన ప్రవేశించరాదన్నారు.1918లో ఆయనకు 6 నెలలు జైలు శిక్ష విధించారు. ఖైదులో ఉండగా ఆయన "Introduction to Mathematical Philosophy" అన్న గ్రంథాన్ని వ్రాశారు.
యుద్ధం ముగిసింది. ఆతర్వాత రస్సెల్ తన మనస్సుచేత మానవలోకానికి సంబంధించిన ప్రతి ఒక్క విషయాన్ని గురుంచి స్పృశించటం మొదలుపెట్టారు.1920లో రష్యాకు వెళ్ళి వచ్చారు.బ్రిటిష్ కార్మికపక్షం తరపున ఆదేశం వెళ్ళిన ఒక ప్రతినిధి వర్గంలో సభ్యుడిగా వెళ్ళారు.ఆయనకి అక్కడ చలామణి అవుతున్న సైనిక నియతృత్వం నచ్చలేదు. 1921లో Analysis of Mind లో వాటిని ప్రస్తావించారు.
1920లో చైనాకు వెళ్ళారు.పెంకింగ్ లో తత్త్వశాస్త్ర అధ్యాపకులుగా పనిచేసారు.The Problems of China అన్న గ్రంథాన్ని వ్రాసారు.చైనానుంచి తిరిగి వచ్చాక మళ్ళా పార్లమెంటుకి నిలబడ్డారు.1922లో 1923లో కాని ఎన్నిక కాలేదు.A,B,C of Relativity (1923), A,B,C of Relativity (1925) అన్న రెండు గ్రంథాల నడుమ The Prospects of Industrial Civilization అన్న గ్రంథాన్ని రస్సెల్ తన రెండవ భార్యతో కలిసి రచించారు.
1934లో వెలువడిన రస్సెల్ మహాగ్రంధం Freedom and Organization అన్నది.ఇది త్రకవిషయము.తాత్త్విక విషయము కల్గింది కాదు. పూర్తిగా రాజకీయాలకు, ఆర్థిక విషయాలకు సంబంధించింది.19వ శతాబ్దంలో అమెరికా ఐరోపా దేశాలలో జరిగిన ఆర్థిక రాజకీయమార్పులను మహత్వపూర్ణంగా ఇందులో విశ్లేషించారు.రస్సెల్ వ్రాసిన The History of Western Philosophy ఎంత గొప్పదో ఇదీ అంత గొప్పదే.
అటుపై హిట్లరిజం పుట్టింది.రస్సెల్ శాంతవాదం వదిలి పెట్టారు. Power అన్న గ్రంథం రచించారు.అధికారం అన్నదానియొక్క లక్షణాలను గుణాలను విశ్లేషించటానికి ప్రయత్నించారు. 20వ శతాబ్దం ఎదుర్కొంటున్న రాజకీయ సమస్యలను విశ్లేషించి గమినించగల రాజకీయ చింతాసంభారం అందులో కనిపించలేదు.అది ఆయనలో కొరవడింది అని చెప్పవచ్చును.1948-49 లో ఆయన ఇచ్చిన Reeth ఉపన్యాసాలలో ఈకొరత స్ఫస్పుటంగా కనిపిస్తుంది.Authority and the Individual అన్న విషయంపై ఆయన ప్రసంగాలు ఇచ్చారు.అందులో కూడా ఆయన ప్రతిభ కనిపించదు.
వృద్ధాప్యము
1950లో ఆయనకు నోబెల్ బహుమతి ఇచ్చారు.ఒకానొక అమెరికన్ విశ్వవిద్యాలయంలో ఒకానొక విద్యాపీఠాన్ని అధిష్ఠించటానికి ఏవిధంగాను పనికిరాడని కోర్టులద్వారా ప్రకటింపబడిన ఆయనను 1953లో New York National Institute of Arts and Letters గౌరవ సభ్యత్వానికి ఎన్నుకొన్నారు.ఆయన అప్పుడు వృద్ధుడు. వృద్ధుడిగా అప్పటికే మన్నలను పొదవలసిన వయస్సులో, ఆయన భావన వేరుగా ఉండేది.హైడ్రోజన్ బాంబును పగలగొట్టి పరీక్ష చేసినప్పుడు, ఆయన చేసిన రేడియో ప్రసంగములో ఆయన దానిని విమర్సించారు " మానవుణ్ణి, మానవతను మరిచి పోవద్దు. తక్కినదంతా మరిచిపోండి.ఇబ్బంది లేదు.అట్లా మీరు చేయగలిగితే అప్పుడు స్వర్గానికి నిచ్చెనలు వేయబడతాయి.అట్లా చేయని పక్షంలో విశ్వ సంహారం తప్ప మీముందు ఏమీ మిగలదు" ఇది ఆయన హెచ్చరిక.దీనినే ఆతరువాతి కాలంలో ఆయన పునరుద్ఘాటిస్తూ పరమపదించారు.
1958లో అణ్వస్త్రధారణ నిరాసోద్యమ ప్రారంభానికి ఆయన సహాయపడ్డారు.ఆ ఉద్యమం ఫిబ్రవరి నెలలో ప్రారంభం చేయబడింది.1960 సెప్టెంబరు నెలలో ఆణ్వస్త్రధారణ నిరసనోద్యమం మరీ మడికట్టుగా నడుస్తూ ఉండటంపట్ల చికాకుపుట్టి, ఆఉద్యమ అగ్రసేనాధిపతి కాల్సిన్ తో పనిచేయటం కష్టం అనిపించి రస్సెల్ అందులోంచి చీలిపోయారు. దీనినే 100 మంది సంఘం అంటారు.
1961లో ఆయన్ 80 ఏళ్ళ వయస్సులో అణ్వస్త్రధారణ శాసన ధిక్కారం చేసారు. శాంతికి భంగం కలిగిస్తూ ప్రజలను రెచ్చగొడుతున్నారని 100 మంది సంఘం సభ్యులను క్కోర్టుకు ఎక్కించారు. అందుకుగాను ఆయనకు రెండు నెలల కారాగార శిక్ష విధించగా ఆయన లాయరు అభ్యర్ధన మేరకు 7 రోజులకు కుదించారు.43 సం.క్రితం ఆయన అదే జైలులో శిక్ష అనుభవించారు.
1963 ప్రారంభంలో రస్సెల్ 100 మంది సంఘం అధ్యక్ష పదవికి రాజీనామా చేశారు.తాను వేరే పనులలో నిమగ్నం అయి ఉన్నానని అది కూడా దీనికి సంబంధించినదే అని ప్రసంగంలో పేర్కొన్నారు.ఈ సం.లో నే రస్సెల్ రెండు ధార్మిక సంస్థలను ఏర్పాటు చేసారు.ఒకటి బెర్ట్రాండ్ రస్సెల్ శాంతి ఫౌండేషను. రెండవది అంట్లాంటిక్ శాంతి ఫౌండేషన్. రెండు సంస్థలు కూడా అణ్వస్త్ర ప్రమాదాన్ని గురుంచి మతర్జాతీయమైన ప్రతిఘటను సాధించటం కోసం పనిచేస్తున్నవే.
రస్సెల్ తన జీవతం చివరి దశ ఉత్తరవేల్స్ లోని తన జానపద నివాసములో దాదాపు ఏకాంతనివాసం ఉంటూవచ్చారు.బయట ప్రపంచంలో ఏమైన పనులు చేయవలసి ఉంటే ఆయన తన కార్యదర్సి రాల్ఫ్ కు అధికారం ఇచ్చారు.ఆ బయటి పనులలో కొన్నిటికి ఆయన తన పేరు ఇచ్చి ఉన్నారు.వానిలో అంతర్జాతీయ యుద్ధ నేరాల న్యాయస్థానం. దానిని ప్రథమసమావేశానికి ఆయన పాల్గొన్నారు అందులో అమెరికాను దోషిగా నిర్ణయిస్తూ తీర్పు వచ్చింది. ఇట్లా చివరి రోజులలో పలు తగాదాలతో కొందరికి ప్రచోదనంగాను, కొందరికి దుస్సాధ్యమైన పనులుగా, కొందరికి ప్రీతిగా గడిపారు. చివరికి బెర్ట్రాండ్ ఆర్థర్ విలియం రస్సెల్ 1970 ఫిబ్రవరి 2న తన స్వగృహంలో 97వ యేట పరమపదించారు.
మూలాలు
1970 ఆంధ్రపత్రిక సంవత్సర సంచిక.
వర్గం:నాస్తికులు
షబ్నవీసు వెంకట రామ నరసింహ రావు
షబ్నవీసు వెంకటరామ నరసింహరావు (1896 - 1929) ప్రముఖ సాహిత్యోద్యమమూర్తి, తెలంగాణలో మొట్టమొదటి పత్రిక ‘నీలగిరి’ స్థాపకుడు.
జననం
షబ్నవీసు వెంకట రామ నరసింహ రావు మన్మథనామ సంవత్సరం, కార్తీక మాసం అనగా 1896 నవంబరు నెలలో షబ్నవీసు లక్ష్మీ నారాయణ రావు, రంగనాయకమ్మ లకు జన్మించారు షబ్నవీసు లక్ష్మీ నారాయణ రావు తండ్రి గోపాల రావు నల్లగొండ సమీపంలో గల మామిళ్ళగూడెం గ్రామం మఖత్తగా సంపాదించారు.
సాహిత్య ప్రస్థానం
విద్య అందరికి అందాలని సత్సంకల్పంతో 1918, మార్చి18న నల్లగొండలో ఆంధ్ర సారస్వత నిలయంను స్థాపించాడు. 1922 ఆగస్టు 24న మాడపాటి హనుమంతరావు, టేకుమల్ల రంగారావు, అక్కినేపల్లి జానకిరామారావు వంటి వారి ప్రోత్సాహాలతో తెలంగాణ జాగృతే లక్ష్యంగా నీలగిరి వారపత్రికను వార్త లేనిదేలో కము అంధకార బంధురమవుతుందని భావించి, ఆనాడు నిజాం పాలనా కాలంలో నిర్భంధాన్ని అధిగమించి ఉస్మానియా ముద్రణాలయం స్థాపించి దాని ద్వారా సంస్కారిణి గ్రంథమాల ద్వారా ప్రతినెల ఒక మంచిపుస్తకం అందించాడు.
మరణం
ఈయన 1929లో మరణించాడు.
మూలాలు
నర్రా ప్రవీణ్ రెడ్డి పరిశోధనాత్మక వ్యాసం - మన తెలంగాణ- షబ్నవీస్ బతికే ఉంటాడు...
వర్గం:1896 జననాలు వర్గం:తెలుగువారు వర్గం:1929 మరణాలు వర్గం:సూర్యాపేట జిల్లా రచయితలు వర్గం:సూర్యాపేట జిల్లా పాత్రికేయులు
అనుముల మండలం
అనుముల మండలం, తెలంగాణ రాష్ట్రం, నల్గొండ జిల్లాలో ఇదే పేరుతో ఉన్న మండలం.
ఇది సమీప పట్టణమైన మిర్యాలగూడ నుండి 30 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మిర్యాలగూడ రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో  19  రెవెన్యూ గ్రామాలు ఉన్నాయి. అందులో 2 నిర్జన గ్రామాలు. మండల కేంద్రం అనుమల
మండల జనాభా
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం
2011 భారత జనగణన గణాంకాల ప్రకారం మండల పరిధిలోని జనాభా - మొత్తం 	63,740 - పురుషులు 32,086 - స్త్రీలు 31,654
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 192 చ.కి.మీ. కాగా, జనాభా 42,070. జనాభాలో పురుషులు 21,051 కాగా, స్త్రీల సంఖ్య 21,019. మండలంలో 10,847 గృహాలున్నాయి.
రెవిన్యూ గ్రామాలు
గమనిక:నిర్జన గ్రామాలు రెండు పరిగణనలోకి తీసుకోలేదు
నట్టిక శాసనసభ నియోజకవర్గం
మూలాలు
వర్గం:కేరళ శాసనసభ నియోజకవర్గాలు
మొహమ్మద్ ఇస్రాయిల్ మన్సూరీ
మొహమ్మద్ ఇస్రాయిల్ మన్సూరీ బీహార్‌ రాష్ట్రానికి చెందిన రాజకీయ నాయకుడు. ఆయన నరకతియా నియోజకవర్గం నుండి రెండుసార్లు ఎమ్మెల్యేగా గెలిచి ప్రస్తుతం నితీష్ కుమార్ మంత్రివర్గంలో ఐటీ శాఖ మంత్రిగా పని చేస్తున్నాడు.
మూలాలు
వర్గం:బీహార్ రాజకీయ నాయకులు వర్గం:బీహార్ వ్యక్తులు
త్యాగరాజ ఆరాధనోత్సవాలు
thumb|250x250px|తిరువయ్యూరలో త్యాగరాజు స్వామి సమాధి మందిర చిత్రం త్యాగరాజ ఆరాధన ప్రముఖ వాగ్గేయకారుడు త్యాగరాజును స్మరించుకుంటూ సంవత్సరానికి ఒకసారి జరిగే సంగీతోత్సవాలు. ఈ ఉత్సవాలకు ప్రపంచ వ్యాప్తంగా ఉన్న కర్ణాటక సంగీత విద్వాంసులు త్యాగయ్యకు తమ నివాళులు అర్పించడానికి విచ్చేస్తారు. ఈ ఉత్సవం త్యాగరాజు కావేరీ నది ఒడ్డున సమాధి సమీపంలో పుష్య బహుళ పంచమి నాడు జరుగుతుంది. ఈ రోజు సంగీత విద్వాంసులంతా ఆయన సమాధి చుట్టూ కూర్చుని ఆయన స్వరపరిచిన పంచరత్న కీర్తనలను బృందగానంగా ఆలపిస్తారు. సంగీతాన్ని ఆలపించే విద్వాంసులే కాక భారతీయ శాస్త్రీయ సంగీతాభిమానులు ఆ సంగీతాన్ని వినడానికి అక్కడికి వస్తారు.
చరిత్ర
ఈ ఆరాధన ప్రతి సంవత్సరం త్యాగరాజు స్వామి పరమపదించిన రోజైన పుష్య బహుళ పంచమి రోజున శ్రీ త్యాగబ్రహ్మ మహోత్సవ సభ ఆధ్వర్యంలో జరుగుతుంది. తమిళనాడు లోని, తంజావూరు జిల్లా, తిరువయ్యూరులోని త్యాగరాజు సమాధి ప్రాంగణంలో ఈ ఉత్సవం జరుగుతుంది.
ప్రస్తుతం జరుగుతున్న ఆరాధనా సంప్రదాయానికి వంద సంవత్సరాలకన్నా తక్కువ వయసే ఉంటుంది. త్యాగరాజు 1847లో మరణించాడు. మరణానికి కొద్దిరోజుల ముందుగా ఆయన సాంప్రదాయ బద్ధంగా అన్నీ త్యజించి సన్యాసిగా మారాడు. ఆయన మరణించిన తరువాత భౌతిక కాయాన్ని కావేరీ నది ఒడ్డున ఖననం చేసి అక్కడే ఒక స్మారక చిహ్నాన్ని నిర్మించారు. ఆయన శిష్యులంతా వారి వారి స్వస్థలాలకు చేరుకుని ప్రతి సంవత్సరం ఆయన వర్ధంతిని వారి ఇళ్ళలోనే జరుపుకునే వారు. 1903 సంవత్సరం వచ్చేసరికి ఎవరూ పట్టించుకోకపోవడంతో ఆయన స్మారక నిర్మాణం పాడుపడిపోయే స్థితికి వచ్చింది. అప్పుడే, ఆయన దగ్గర విద్యనభ్యసించిన ఇద్దరు విద్యార్థులు దాన్ని సందర్శించడం జరిగింది. వారే ప్రముఖ సంగీత విద్వాంసులు ఉమయాల్పురం కృష్ణ భాగవతార్, సుందర భాగవతార్లు. వారు తమ గురువు సమాధికి అలాంటి పరిస్థితి కలగడం చూసి చలించిపోయారు. అప్పటికప్పుడే ఆ ప్రాంతాన్ని పునరుద్ధరణకు ఏర్పాట్లు చేశారు. ప్రతిసంవత్సరం ఆయన వర్థంతిని అక్కడే జరపడానికి నిశ్చయించారు.
మరుసటి సంవత్సరం నుంచి సంగీత ప్రపంచంలోని ఉద్ధండులంతా ఆయన వర్ధంతి రోజు తిరువయ్యూరులోనే జరపాలనీ, వారందరూ కలుసుకుని తమ అభిప్రాయాలను పంచుకోవడానికి వేదికగా ఎంచుకోవాలనుకున్నారు. 1905లో ఈ ఉత్సవాలు పేదవాళ్ళకి పెద్దఎత్తున అన్నదానం, వేద సంప్రదాయాల ప్రకారం పూజలు ఘనంగా జరిగాయి. కృష్ణ భాగవతార్, సుందర భాగవతార్ ఈ ఉత్సవాలకు ప్రేరణగా నిలిస్తే, తిలైస్థానం నరసింహ భాగవతార్, తిలైస్థానం పంజు భాగవతార్లు నిర్వాహకులుగా ఆర్థిక సహాయకులుగా ఉన్నారు. అయితే మరుసటి సంవత్సరానికి ఆ ఇద్దరూ అన్నదమ్ముల మధ్య అభిప్రాయ భేదాలు వచ్చి ఇద్దరూ సమాంతరంగా ఉత్సవాలు జరపడం ప్రారంభించారు. మిగతా వారు కూడా చెరో పక్క చేరి రెండు వైరి వర్గాలుగా విడిపోయారు. పెద్దవాడైన నరసింహ భాగవతార్ నిర్వహించే ఆరాధన పెరియ కచ్చి (పెద్ద బృందం) చిన్నవాడైన పంజు భాగవతార్ నిర్వహించే ఆరాధన చిన్న కచ్చి (చిన్న బృందం) గా పేరు పెట్టుకున్నారు. వారిద్దరి మరణానంతరం పెరియ కచ్చి ప్రముఖ వాయులీన విద్వాంసుడు మలైకోట్టై గోవిందసామి పిళ్ళై ఆధీనంలోకి, చిన్న కచ్చి ప్రముఖ హరికథా కళాకారుడు శూలమంగళం వైద్యనాథ భాగవతార్ ఆధీనంలోకి వచ్చింది. నెమ్మదిగా చిన్న కచ్చి ఆరాధనకు ఐదు రోజుల ముందు ప్రారంభమై, ఆరాధన రోజున ముగిసే లాగా, పెద్ద కచ్చి ఆరాధనరోజు ప్రారంభమై తరువాత నాలుగు రోజలపాటు సాగే సాంప్రదాయం మొదలైంది. రెండు వర్గాలు సంగీత ప్రదర్శనలు ఏర్పాటు చేసేవారు. పేదలకు అన్నదానం చేసేవారు. ఆ తొమ్మిది రోజులు సాధారణ ప్రజలకు మంచి వేడుకగా ఉండేదు. కొద్ది రోజులకు రెండు వర్గాలకు మధ్య సయోధ్య కుదిరింది. అప్పట్లో ఆడవాళ్ళను సంగీత ప్రదర్శన చేయనిచ్చేవారు కాదు. దేవదాసీలు తప్ప సాధారణ గృహస్థులెవరూ బహిరంగంగా పాడటానికి, నృత్యం చేయడానికి ఒప్పుకునే వారు కాదు. రెండు వర్గాలు నాదస్వరాన్ని కూడా ప్రదర్శనలలోకి అనుమతించేవారు కాదు.
అప్పట్లో బెంగుళూరు నాగరత్నమ్మ అలాంటి దేవదాసీగా ఉండేది. అప్పటి విద్వాంసులలో ఆమెకు ప్రముఖ స్థానం ఉండేది. త్యాగరాజుకు, సంగీతానికి వీరాభిమాని అయిన ఆమె అప్పట్లో మద్రాసులో నివసించేది. ఆమె ప్రదర్శనల్లో చాలావరకు ఆయన కృతులను ఆలపించేది. ఆయన అనుగ్రహం వల్లనే తనకు మంచి సంపద సమకూరిందని భావించేది. 1921లో, ఆమెకు వయసు మీరింది. పిల్లలు కూడా లేరు. ఆమె తన యావదాస్తినీ త్యాగరాజు యొక్క వారసత్వాన్ని తర్వాతి తరాలకు అందేలా చేయడానికి ఆయన స్మృతులను భద్రపరచడానికి రాసిచ్చేసింది. 1925 లో ఆయన స్మారకానికి ఆలయ నిర్మాణం ప్రారంభించింది. కొంతమంది ఆమె ఆలయాన్ని నిర్మించడానికి వీలుగా సమాధి ఉన్న స్థలాన్ని కొన్నదనీ, మరికొంతమంది ఆ స్థలం గ్రామ పంచాయితీకి సంబంధించినదనీ, ఆమె నిర్మాణం నిబంధనలకు విరుద్ధమైనదనీ, కానీ ఆమె ఉద్దేశం మంచిదవడంతో గ్రామపెద్దలు అందుకు అడ్డు చెప్పలేదనీ భావించారు. ఆ సమాధి దగ్గరే త్యాగరాజు విగ్రహాన్ని ప్రతిష్ఠింపజేసింది. 1926 మొదట్లో ఆ ఆలయానికి కుంభాభిషేకం జరిగింది. రెండు వైరి వర్గాలు ఈ నిర్మాణంలో జోక్యం కలుగజేసుకోలేదు కానీ నాగరత్నమ్మను అక్కడ ప్రదర్శన ఇవ్వడానికి, కనీసం హరికథ చెప్పడానికి ఒప్పుకోలేదు. త్యాగరాజు తన పాటలలో అక్కడక్కడా మహిళపై చేసిన ఆరోపణలను అందుకు కారణంగా చూపించారు.
కానీ నాగరత్నమ్మ వాటన్నింటికీ బెదరక మూడో వర్గాన్ని ప్రారంభించి ఆ ఆలయం వెనుకలే ప్రదర్శనలు ఇవ్వడం ప్రారంభించింది. ఇక్కడ చాలామంది మహిళా సంగీత విద్వాంసులు ఆలపించేవారు. దాంతో మిగతా వర్గాల పాపులారిటీ కొంచెం తగ్గింది. ఆమె అంతటితో ఆగకుండా ఆ రెండు వర్గాలను ఆలయంలోకి నిషేధించాలనీ ఆమె నిర్మించింది కాబట్టి ఆ హక్కు తనకే ఉండాలని కోర్టుకు ఎక్కింది. ఆమె కేసు ఓడిపోయింది. కానీ కోర్టు మూడు వర్గాలు ఆరాధనను మూడు సమాన భాగాలుగా విభజించుకుని నిర్వహించుకోమని తెలిపింది.
ఈ సాంప్రదాయం 1940 వరకు అలాగే కొనసాగింది. 1941 యస్.వై కృష్ణస్వామి అన్ని వర్గాలవారిని ఏకం చేశాడు. అప్పటి నుంచి ప్రస్తుతం జరుగుతున్న ఆరాధన సంప్రదాయం మొదలైంది. హరికేశనల్లూరు ముత్తయ్య భాగవతార్ పంచరత్నకీర్తనలను బృందగానానిని బాగా సరిపోతాయని వాటిని ఎన్నుకున్నాడు. అప్పటి నుంచి అందరూ కలిసి పంచరత్నకీర్తనలను ఆలపించడం సాంప్రదాయంగా మారింది. 1941 కు మందు మూడు వేర్వేరు ప్రదర్శనలు జరపడం వల్ల ఎవరికిష్టం వచ్చిన కీర్తనలు వారు పాడుకునేవారు.
నాగరత్నమ్మ తన మిగతా రోజులు కూడా తిరువయ్యూరు లోనే గడపాలనీ, తన సంపదనంతా త్యాగరాజు స్వామి సేవకే అంకితం చేసింది. అంతే కాకుండా మహిళలు కూడా ఆరాధనల్లో పాల్గొనేందుకు ఎటువంటి అడ్డంకులు లేకుండా చేసింది. 1952 లో ఆమె చనిపోయినపుడు ఆమెను త్యాగరాజు సమాధికి సమీపంలోనే ఖననం చేసి ఆమె విగ్రహాన్ని ఏర్పాటు చేశారు. ఆ విగ్రహం త్యాగరాజు సమాధిని చూస్తూ ఉన్నట్లు ఉంటుంది. ప్రస్తుతం తిరువయ్యూరులో ఏటేటా పెరుగుతున్న ప్రేక్షకులకు అనుగుణంగా అతి పెద్ద మండపం నిర్మాణంలో ఉంది.
మూలాలు
వర్గం:ఉత్సవాలు
మూసారాంబాగ్
మూసారాంబాగ్‌ (మూసా రామ్ బాగ్), తెలంగాణలోని హైదరాబాదు నగర పాత శివారు ప్రాంతం. 18వ శతాబ్దంలో నిజాం రాజులకు సేవలందించిన ఫ్రెంచ్ మిలటరీ కమాండర్ మోన్సియూర్ రేమండ్ పేరు మీదుగా ఈ ప్రాంతానికి "మూసా-రామ్-బాగ్" అని పేరు పెట్టబడింది. బాగ్ అంటే ఉద్యానవనం అని అర్థం. ఈ ప్రాంతం ఒకప్పుడు భారీ పచ్చదనంతో నిండివుండేది. ఇక్కడి ఆస్మాన్ ఘర్ ప్యాలెస్ సమీపంలో రేమండ్ సమాధి కూడా ఉంది.
చరిత్ర
రెండవ అసఫ్ జా, నిజాం అలీ ఖాన్కు మోన్సియూర్ రేమండ్ సన్నిహిత మిత్రుడయ్యాడు. 2వ నిజాం గౌరవం పొందడమేకాకుండా స్థానిక ప్రజల ప్రేమను, నమ్మకాన్ని కూడా రేమండ్‌ సంపాదించుకున్నాడు. ముస్లిం లకు, మూసా రహీమ్ గా, హిందువుల కు మూసా రామ్ పేరొందాడు.
వాణిజ్య ప్రాంతం
మూసారాంబాగ్ ప్రాంతంలో నివసించేవారి అవసరాల కొరకు ఇక్కడ అనేక దుకాణాలు ఉన్నాయి. కాపిటల్ (అకా షామ్), బావార్చి వంటి హైదరాబాదీ రెస్టారెంట్లు కూడా ఇక్కడ ఉన్నాయి. దూరదర్శన్ టీవీ టవర్ కూడా ఉంది.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో నగరంలోని వివిధ ప్రాంతాల నుండి మూసారాంబాగ్ కు బస్సులు నడుపబడుతున్నాయి. ఇక్కడ మూసారాంబాగ్ మెట్రో స్టేషను కూడా ఉంది.
మూలాలు
వర్గం:హైదరాబాదులోని ప్రాంతాలు